Diari Oficial de la Generalitat Valenciana


Sumari del DOGV 2945, del 05-03-1997 (1997/862668)

RESOLUCIÓ de 10 de gener de 1997, del secretari general de la Conselleria de Sanitat i Consum, que renova l'acreditació de l'hospital universitari La Fe, de València, per a l'extracció i el trasplantament de medul·la òssia.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2945

Data del DOGV
:   05-03-1997

Secció del DOGV
:   ALTRES DISPOSICIONS

Número del document
:   1997/862668


Data del document
:   10-01-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 10 de gener de 1997, del secretari general de la Conselleria de Sanitat i Consum, que renova l'acreditació de l'hospital universitari La Fe, de València, per a l'extracció i el trasplantament de medul·la òssia.  
Vista la sol·licitud de renovació de l'acreditació per a l'extracció i el trasplantament de medul·la òssia a l'Hospital Universitari la Fe, de València.  
Antecedents de fet  
Primer  
El director de l'hospital universitari La Fe presentà la sol·licitud de renovació de l'acreditació per a l'extracció i el trasplantament de medul·la òssia, amb indicació que el centre continua disposant dels serveis assistencials i del personal qualificat per a l'activitat que està acreditat.   
Segon  
Aquest centre va obtenir l'acreditació per a fer trasplantaments de medul·la òssia segons la Resolució del Ministeri de Sanitat i Consum, de 23 de novembre de 1981.   
Tercer  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació.  
Fonaments jurídics  
Únic  
La Secretaria General de la Conselleria de Sanitat i Consum és competent segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 37/1994, de 21 de febrer.  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a l'extracció i trasplantament de medul·la òssia a l'hospital universitari La Fe, situat a l'avinguda de Campanar, número 21, de València. Aquesta acreditació serà vàlida durant un període de cinc anys, amb efecte des del 10 de gener de 1997.  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat i Consum.  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat i Consum en el termini d'un mes comptador des de l'endemà de la data de la notificació.  
València, 10 de gener de 1997.- El secretari general: Juan Oliver Chirivella.